|  |
| --- |
| EBA/GL/2020/14 (konsolidované znenie) |
| 4. november 2020 |

|  |
| --- |
| ØO Usmernenia  |
| týkajúce sa upresnenia a zverejňovania ukazovateľov systémového významu |

|  |  |
| --- | --- |
|  | Dátum začatia uplatňovania |
| ØO | 04.11.2020 |
| Zmenené a doplnené: |  |
| ØA1 | EBA/GL/2023/10 |  |

1. Povinnosť dodržiavania usmernení a vykazovacia povinnosť

Štatút týchto usmernení

1. Tento dokument obsahuje usmernenia vydané podľa článku 16 nariadenia (EÚ) č. 1093/2010[[1]](#footnote-2). Podľa článku 16 ods. 3 nariadenia (EÚ) č. 1093/2010 príslušné orgány a finančné inštitúcie vynaložia všetko úsilie na dodržanie týchto usmernení.
2. V týchto usmerneniach sa uvádza stanovisko EBA k náležitým postupom dohľadu v rámci Európskeho systému finančného dohľadu alebo k spôsobu, akým sa má uplatňovať právo Únie v konkrétnej oblasti. Príslušné orgány vymedzené v článku 4 ods. 2 nariadenia (EÚ) č. 1093/2010, na ktoré sa vzťahujú tieto usmernenia, majú uvedené usmernenia dodržiavať tak, že ich vhodným spôsobom začlenia do svojich postupov (napr. zmenou svojho právneho rámca alebo postupov dohľadu), a to aj v prípade, keď sú usmernenia určené predovšetkým inštitúciám.

Požiadavky na vykazovanie

1. V súlade s článkom 16 ods. 3 nariadenia (EÚ) č. 1093/2010 musia príslušné orgány oznámiť EBA, či tieto usmernenia dodržiavajú alebo majú v úmysle dodržať, alebo v opačnom prípade musia uviesť dôvody ich nedodržania do 16.02.2021. Ak do tohto dátumu nebude doručené žiadne oznámenie, EBA sa bude domnievať, že ich príslušné orgány nedodržiavajú. Oznámenia je potrebné zaslať prostredníctvom formulára dostupného na webovom sídle EBA s uvedením referenčného čísla „EBA/GL/2020/14“. Tieto oznámenia majú predkladať osoby, ktoré sú oprávnené podávať správy o dodržaní v mene svojich príslušných orgánov. Akúkoľvek zmenu stavu dodržiavania usmernení treba takisto oznámiť EBA.
2. Oznámenia budú uverejnené na webovom sídle EBA v súlade s článkom 16 ods. 3.
3. Predmet úpravy, rozsah pôsobnosti a vymedzenie pojmov

Predmet úpravy

1. Tieto usmernenia sa týkajú:
	1. upresnenia ukazovateľov používaných na identifikáciu globálnych systémovo významných inštitúcií (G-SII), ako sa stanovuje v nariadení (EÚ) č. 1222/2014 (ďalej len „ukazovatele“) a
	2. vykazovania podkladových údajov (ukazovatele, pomocné údaje a doplnkové položky) a ročného zverejňovania výsledných ukazovateľov použitých na identifikáciu G-SII.

Rozsah uplatňovania

1. Tieto usmernenia sa uplatňujú vo vzťahu k
2. skupinám, ktoré vedie materská inštitúcia v EÚ, materská finančná holdingová spoločnosť v EÚ alebo materská zmiešaná finančná holdingová spoločnosti v EÚ a
3. inštitúciám, ktoré nie sú dcérskymi spoločnosťami materskej inštitúcie v EÚ, materskej finančnej holdingovej spoločnosti v EÚ alebo materskej zmiešanej finančnej holdingovej spoločnosti v EÚ,

v ktorých sa pozoruje veľkosť celkovej expozície vyššia ako 200 miliárd EUR na konsolidovanom alebo individuálnom základe a vrátane poisťovacích dcérskych spoločností s použitím primeraného výmenného kurzu, ktorý zohľadňuje referenčný výmenný kurz uverejnený Európskou centrálnou bankou platný na konci finančného roka a medzinárodné normy (ďalej len „príslušné subjekty“).

Adresáti

1. Tieto usmernenia sú určené príslušným orgánom vymedzeným v článku 4 ods. 2 písm. i) nariadenia (EÚ) č. 1093/2010 a finančným inštitúciám, na ktoré sa vzťahujú tieto usmernenia. Určené orgány uvedené v článku 131 ods. 1 smernice 2013/36/EÚ okrem príslušných orgánov sa vyzývajú, aby uplatňovali tieto usmernenia. Príslušné aj určené orgány sa v týchto usmerneniach označujú ako „príslušné orgány“.
2. Vykonávanie

Dátum začatia uplatňovania

1. Tieto usmernenia sa uplatňujú od 16.12.2020.

Zrušenie

Týmto sa zrušujú revidované usmernenia týkajúce sa ďalšieho upresnenia ukazovateľov globálneho systémového významu a ich zverejňovania z 29. februára 2016 (EBA/GL/2016/01).

1. Upresnenie podkladových údajov a ukazovateľov použitých pre identifikáciu G-SII

⮛A1

1. Príslušné orgány a príslušné subjekty by sa mali riadiť pokynmi a špecifikáciami pre údajové položky uvedené v prílohe, ako sa uvádza v odkaze s názvom ,Pokyny na vykazovanie‘ na webovom sídle orgánu EBA v časti s názvom Globálne systémovo významné inštitúcie (G-SII)[[2]](#footnote-3).
2. Príslušné orgány by mali používať pomocné údaje (oddiely 15 a 16 prílohy k týmto usmerneniam) ako východisko pre svoj úsudok pri výkone dohľadu v súlade s článkom 131 ods. 10 smernice 2013/36/EÚ a doplnkové položky (oddiely 17 až 22 prílohy) s cieľom zlepšiť kvalitu údajov a prispieť k vývoju ďalších vylepšení metodiky identifikácie. Doplnkové položky by sa mali v prípade potreby doplniť podrobnými pripomienkami od príslušných subjektov, pokiaľ ide o kvalitu a dostupnosť údajov.
3. a. Podľa článku 131 ods. 2a smernice 2013/36/EÚ, v ktorom sa vyžaduje metodika dodatočnej identifikácie, ktorou sa vylučujú cezhraničné činnosti v rámci jednotného mechanizmu na riešenie krízových situácií, a v súlade s medzinárodnou dohodou Bazilejského výboru z 31. mája 2022 o uznaní pokroku dosiahnutom v rámci vývoja európskej bankovej únie, údajové položky relevantné pre výpočet upravených ukazovateľov vo viacerých jurisdikciách v rámci SRM, pokiaľ ide o inštitúcie so sídlom v členských štátoch, ktoré sú súčasťou jednotného mechanizmu na riešenie krízových situácií, by sa mali považovať za súčasť ukazovateľov činnosti vo viacerých jurisdikciách a ako také by sa mali zverejniť v súlade s odsekom 12, a nie za pomocné alebo doplnkové položky pre identifikáciu G-SII a metodiku priraďovania do podkategórií.
4. Požiadavky na vykazovanie a zverejňovanie informácií príslušnými inštitúciami
5. Príslušné orgány by mali zabezpečiť, aby príslušné subjekty každoročne na svojich webových sídlach zverejňovali hodnoty ukazovateľov uvedené v oddieloch 1 až 14 prílohy k týmto usmerneniam a v prípade, že je potrebná metodika dodatočnej identifikácie v rámci SRM, aj položky e), f) a g) oddielu 21, ako aj všetky ďalšie položky oddielu 21 týkajúce sa činnosti vo viacerých jurisdikciách v rámci SRM, ktoré by sa mohli považovať za relevantné pre výpočet takejto metodiky príslušným orgánom.
6. Príslušné orgány by mali zabezpečiť, aby príslušné subjekty každoročne zverejňovali na svojich webových sídlach podkladové údaje a hodnoty ukazovateľov uvedené v oddieloch 1 až 13 prílohy k týmto usmerneniam.

⮛O

1. Pri vykazovaní a zverejňovaní informácií uvedených v odsekoch 11 a 12 by príslušné subjekty mali používať elektronický vzor a dodržiavať ročné pokyny uverejnené na tento účel na webovom sídle EBA.

⮛A1

1. Príslušné subjekty by mali predkladať informácie uvedené v odseku 11 príslušným orgánom a zverejňovať informácie uvedené v odseku 12 každoročne, a to najneskôr štyri mesiace po dátume ukončenia každého finančného roka, počnúc druhým po sebe nasledujúcim dátumom ukončenia finančného roka, keď bola prekročená prahová hodnota stanovená v odseku 6 týchto usmernení. Príslušné subjekty by sa v rámci toho mali identifikovať pomocou svojich identifikátorov právnickej osoby (LEI).

⮛O

1. Príslušné orgány môžu umožniť príslušným subjektom, ktorých rozpočtový rok sa nekončí 31. decembra, aby na základe svojho postavenia vykázali a zverejnili informácie čo najbližšie k 31. decembru. Zverejnenie informácií by sa v každom prípade malo uskutočniť najneskôr do 31. júla.
2. Príslušné orgány by mali v prípade potreby zabezpečiť, aby boli vykázané a zverejnené údaje totožné s údajmi predloženými Bazilejskému výboru pre bankový dohľad.
3. Informácie pre EBA
4. Príslušné orgány by mali EBA poskytnúť všetky údaje vrátane pomocných údajov a doplnkových položiek zozbieraných v súlade s týmito usmerneniami, aby sa mohli zhromaždiť na webovom sídle EBA. Príslušné subjekty by sa mali identifikovať prostredníctvom svojich identifikátorov právnickej osoby. EBA nezverejňuje pomocné údaje a doplnkové položky.

Príloha

|  |  |
| --- | --- |
| ⮛A1***Všeobecné bankové údaje*** |   |
|  |  |
| **Oddiel 1 – Všeobecné informácie** | **Odpoveď** |
| a. Všeobecné informácie, ktoré poskytuje príslušný orgán dohľadu: |
| (1) Kód krajiny |   |
| (2) Názov banky |   |
| (3) Dátum vykazovania (rrrr-mm-dd) |  |
| (4) Mena vykazovania |  |
| (5) Výmenný kurz eura |   |
| (6) Dátum predloženia (rrrr-mm-dd) |   |
| b. Všeobecné informácie, ktoré poskytuje vykazujúca inštitúcia: |   |
| (1) Vykazujúca jednotka |   |
| (2) Účtovný štandard |   |
| (3) Dátum zverejnenia (rrrr-mm-dd) |   |
| (4) Jazyk zverejnenia |   |
| (5) Webová adresa zverejnených údajov |  |
| (6) Kód LEI |   |
|  |  |
| ***Ukazovatele veľkosti*** |  |
|  |  |
| **Oddiel 2 – Celkové expozície** | **Hodnota** |
| a. Deriváty |   |
| (1) Expozícia voči protistrane zmlúv o finančných derivátoch |   |
| (2) Maximálna predpokladaná pomyselná hodnota kreditných derivátov |   |
| (3) Potenciálna budúca expozícia zmlúv o finančných derivátoch |   |
| b. Transakcie financovania prostredníctvom cenných papierov (SFT) |   |
| (1) Upravená hrubá hodnota SFT |   |
| (2) Expozícia protistrany SFT |   |
| c. Ostatné aktíva |   |
| d. Hrubá pomyselná hodnota podsúvahových položiek |   |
| (1) Položky podliehajúce konverznému faktoru úverov (CCF) v hodnote 0 % |   |
| (2) Položky podliehajúce CCF v hodnote 20 % |   |
| (3) Položky podliehajúce CCF v hodnote 50 % |   |
| (4) Položky podliehajúce CCF v hodnote 100% |   |
| e. Regulačné úpravy |   |
| f. Celkové expozície pred regulačnými úpravami [suma položiek 2.a.(1) až 2.c, 0,1-násobok 2.d.(1), 0,2-násobok 2.d.(2), 0,5-násobok 2.d.(3) a 2.d.(4)] |  |
| g. Expozície poisťovacích dcérskych spoločností nezahrnuté v bode 2.f. po odpočítaní expozícií v rámci skupiny: |  |
| (1) Súvahové a podsúvahové aktíva poisťovacích dcérskych spoločností |  |
| (2) Potenciálna budúca expozícia zmlúv o finančných derivátoch pre poisťovacie dcérske spoločnosti |  |
| (3) Hodnota investície do konsolidovaných subjektov |  |
| h. Expozície v rámci skupiny zahrnuté v položke 2.f. voči poisťovacím dcérskym spoločnostiam vykázaným v položke 2.g. |  |
| i. Ukazovateľ celkových expozícií vrátane poisťovacích dcérskych spoločností [súčet položiek 2.f, 2.g.(1) až 2.g.(2) mínus položky 2.g.(3) až 2.h.] |  |
| ***Ukazovatele prepojenia*** |
| **Oddiel 3 – Aktíva v rámci finančného systému** | **Hodnota** |
| a. Finančné prostriedky uložené v ostatných finančných inštitúciách alebo požičané ostatným finančným inštitúciám |   |
| (1) Vkladové listy  |   |
| b. Nevyužitá časť viazaných liniek poskytnutých ostatným finančným inštitúciám |
| c. Držba cenných papierov vydaných ostatnými finančnými inštitúciami: |   |
| (1) Zabezpečené dlhové cenné papiere |   |
| (2) Nadriadené nezabezpečené dlhové cenné papiere |   |
| (3) Podriadené dlhové cenné papiere |   |
| (4) Obchodné cenné papiere  |   |
| (5) Majetkové cenné papiere |   |
| (6) Započítanie krátkych pozícií v súvislosti s osobitnými majetkovými cennými papiermi uvedenými v položke 3.c.(5) |  |
| d. Čistá kladná aktuálna expozícia SFT s ostatnými finančnými inštitúciami |  |
| e. OTC deriváty s ostatnými finančnými inštitúciami, ktoré majú čistú kladnú reálnu hodnotu: |  |
| (1) Čistá kladná reálna hodnota |  |
| (2) Potenciálna budúca expozícia |  |
| f. Ukazovateľ aktív v rámci finančného systému vrátane poisťovacích dcérskych spoločností [suma položiek 3.a, 3.b. až 3.c.(5), 3.d, 3.e.(1), a 3.e.(2), mínus 3.c.(6)] |
|
|  |  |
| **Oddiel 4 – Záväzky v rámci finančného systému** | **Hodnota** |
| a. Finančné prostriedky uložené ostatnými finančnými inštitúciami alebo požičané od ostatných finančných inštitúcií |
| (1) Vklady splatné depozitným inštitúciám |   |
| (2) Vklady splatné nedepozitným finančným inštitúciám |   |
| (3) Pôžičky získané od ostatných finančných inštitúcií |   |
| b. Nevyužitá časť viazaných liniek získaných od ostatných finančných inštitúcií |  |
| c. Čistá záporná aktuálna expozícia SFT s ostatnými finančnými inštitúciami |  |
| d. OTC deriváty s ostatnými finančnými inštitúciami, ktoré majú čistú zápornú reálnu hodnotu |  |
| (1) Čistá záporná reálna hodnota |   |
| (2) Potenciálna budúca expozícia |   |
| e. Ukazovateľ záväzkov v rámci finančného systému vrátane poisťovacích dcérskych spoločností [suma položiek 4.a.(1) až 4.d.(2)] |  |
|  |  |
| **Oddiel 5 – Zostatok cenných papierov** | **Hodnota** |
| a. Zabezpečené dlhové cenné papiere |   |
| b. Nadriadené nezabezpečené dlhové cenné papiere |   |
| c. Podriadené dlhové cenné papiere |   |
| d. Obchodné cenné papiere |   |
| e. Vkladové listy |   |
| f. Vlastný kapitál |   |
| g. Prioritné akcie a všetky ostatné formy podriadeného financovania, ktoré nie sú uvedené v položke 5.c. |  |
| h. Ukazovateľ zostatku cenných papierov vrátane cenných papierov vydaných poisťovacími dcérskymi spoločnosťami (súčet položiek 5.a. až 5.g.) |  |
|  |  |
| ***Ukazovatele zastupiteľnosti/infraštruktúry finančných inštitúcií*** |  |
| **Oddiel 6 – Platby realizované vo vykazovanom roku (okrem platieb v rámci skupiny)** | **Hodnota** |
|  a. austrálsky dolár (AUD) |   |
| b. kanadský dolár (CAD) |   |
| c. švajčiarsky frank (CHF) |   |
| d. čínsky jüan (CNY) |   |
| e. euro (EUR) |   |
| f. libra šterlingov (GBP) |   |
| g. hongkonský dolár (HKD) |   |
| h. indická rupia (INR) |   |
| i. japonský jen (JPY) |   |
| j. novozélandský dolár (NZD) |   |
| k. švédska koruna (SEK) |   |
| l. americký dolár (USD) |   |
| m. Ukazovateľ platobnej činnosti (suma položiek 6.a. až 6.l.) |   |
|  |  |
| **Oddiel 7 – Aktíva v úschove** | **Hodnota** |
| a. Ukazovateľ aktív v úschove |   |
|  |  |
| **Oddiel 8 – Upísané transakcie na dlhových a akciových trhoch** | **Hodnota** |
| a. Činnosť upísania akcií |   |
| b. Činnosť upísania dlhov |   |
| c. Ukazovateľ činnosti upísania (suma položiek 8.a. a 8.b.) |   |
|  |  |
| **Oddiel 9 – Objem obchodovania** | **Hodnota** |
| a. Objem obchodovania s cennými papiermi vydanými ostatnými subjektmi verejného sektora, okrem transakcií v rámci skupiny |  |
| b. Objem obchodovania s ostatnými cennými papiermi s pevným výnosom, okrem transakcií v rámci skupiny |   |
| c. Čiastkový ukazovateľ objemu obchodovania s pevným výnosom (suma položiek 9.a. a 9.b.) |
| d. Objem obchodovania s kótovanými nástrojmi vlastného imania, okrem transakcií v rámci skupiny |   |
| e. Objem obchodovania so všetkými ostatnými cennými papiermi, okrem transakcií v rámci skupiny |   |
| f. Čiastkový ukazovateľ objemu obchodovania s nástrojmi vlastného imania a ostatnými cennými papiermi (súčet položiek 9.d. a 9.e.) |
|  |  |
| ***Ukazovatele zložitosti*** |   |
|  |  |
| **Oddiel 10 – Pomyselná hodnota mimoburzových (OTC) derivátov** | **Hodnota** |
| a. OTC deriváty zaúčtované prostredníctvom centrálnej protistrany |   |
| b. OTC deriváty vyrovnané dvojstranne |   |
| c. Pomyselná hodnota ukazovateľa mimoburzových (OTC) derivátov vrátane poisťovacích dcérskych spoločností (súčet položiek 10.a. a 10.b.) |  |
|  |  |
| **Oddiel 11 – Cenné papiere na obchodovanie a na predaj** | **Hodnota** |
| a. Cenné papiere držané na obchodovanie (HFT) |   |
| b. Cenné papiere na predaj (AFS) |   |
| c. Cenné papiere na obchodovanie a na predaj, ktoré spĺňajú vymedzenie aktív 1. úrovne |  |
| d. Cenné papiere na obchodovanie a na predaj, ktoré spĺňajú vymedzenie aktív 2. úrovne, so zrážkami |  |
| e. Ukazovateľ cenných papierov na obchodovanie a na predaj [suma položiek 11.a. a 11.b. mínus suma položiek 11.c. a 11.d.] |  |
|  |  |
| **Oddiel 12 – Aktíva 3. úrovne** | **Hodnota** |
| a. Ukazovateľ aktív 3. úrovne vrátane poisťovacích dcérskych spoločností  |   |
|  |  |
| ***Ukazovatele činnosti zahŕňajúcej viaceré jurisdikcie*** |  |
|  |  |
| **Oddiel 13 – Pohľadávky zahŕňajúce viaceré jurisdikcie** | **Hodnota** |
| a. Celkové zahraničné pohľadávky na základe konečného rizika |   |
| b. Zahraničné derivátové pohľadávky na základe konečného rizika |   |
| c. Ukazovateľ pohľadávok zahŕňajúcich viaceré jurisdikcie (suma položiek 13.a. a 13.b.) |
|  |  |
| **Oddiel 14 – Záväzky zahŕňajúce viaceré jurisdikcie** | **Hodnota** |
| a. Zahraničné záväzky na základe okamžitého rizika, okrem derivátov a vrátane miestnych záväzkov v miestnej mene |
| b. Zahraničné derivátové záväzky na základe okamžitého rizika |   |
| c. Ukazovateľ záväzkov zahŕňajúcich viaceré jurisdikcie (suma položiek 14.a. a 14.b.) |
|  |  |
| ***POMOCNÉ ÚDAJE*** |  |
|  |  |
| **Oddiel 15 – Pomocné ukazovatele** | **Hodnota** |
| a. Celkové záväzky |   |
| b. Retailové financovanie |   |
| c. Miera závislosti od veľkoobchodného financovania (rozdiel medzi položkami 15.a. a 15.b., delený 15.a.) |
| d. Hrubý príjem spolu |   |
| e. Čistý príjem spolu |   |
| f. Čistý zahraničný príjem |   |
| g. Hrubá hodnota poskytnutej hotovosti a hrubá reálna hodnota cenných papierov poskytnutých v rámci SFT |  |
| h. Hrubá hodnota vypožičanej hotovosti a hrubá reálna hodnota cenných papierov vypožičaných v rámci SFT |  |
| i. Hrubá kladná reálna hodnota transakcií s OTC derivátmi |  |
| j. Hrubá záporná reálna hodnota transakcií s OTC derivátmi |  |
|   | **Hodnota v jednotlivých jednotkách** |
| k. Počet jurisdikcií  |   |
|  |  |
| **Oddiel 16 – Pomocné položky** | **Hodnota** |
| a. Cenné papiere držané do splatnosti |   |
| b. Platby realizované vo vykazovanom roku |   |
| (1) brazílsky real (BRL) |   |
| (2) mexické peso (MXN) |   |
| (3) nórska koruna (NOK) |   |
| (4) ruský rubeľ (RUB) |   |
| (5) singapurský dolár (SGD) |   |
| (6) juhokórejský won (KRW) |   |
|   |   |
| ***Doplnkové položky*** |  |
|  |  |
| **Oddiel 17 – Položky týkajúce sa veľkosti** | **Hodnota** |
| a. Expozícia poisťovacích dcérskych spoločností, ktoré sú už zahrnuté v rozsahu pôsobnosti prudenciálnej konsolidácie |
| b. Štvrťročná priemerná hodnota celkových expozícií  |   |
| c. Mesačná priemerná hodnota celkových expozícií  |   |
|  |  |
| **Oddiel 18 – Položky týkajúce sa prepojenosti** | **Hodnota** |
| a. Ukazovateľ aktív v rámci finančného systému (starý ukazovateľ) |   |
| b. Štvrťročná priemerná hodnota aktív v rámci finančného systému  |   |
| c. Mesačná priemerná hodnota aktív v rámci finančného systému  |   |
| d. Ukazovateľ záväzkov v rámci finančného systému (starý ukazovateľ) |   |
| e. Štvrťročná priemerná hodnota záväzkov v rámci finančného systému  |   |
| f. Mesačná priemerná hodnota záväzkov v rámci finančného systému  |   |
| g. Ukazovateľ zostatku cenných papierov (starý ukazovateľ) |   |
| h. Štvrťročná priemerná hodnota zostatku cenných papierov  |   |
| i. Mesačná priemerná hodnota zostatku cenných papierov  |   |
|  |  |
| **Oddiel 19 – Nahraditeľnosť/ položky finančnej infraštruktúry** | **Hodnota** |
| a. Objem obchodovania s cennými papiermi vydanými štátmi, okrem transakcií v rámci skupiny |  |
| b. Úvodná marža poskytnutá centrálnym protistranám (CCP) v mene klientov |  |
| c. Úvodná marža poskytnutá CCP na vlastný účet vykazujúcej skupiny |  |
| d. Príspevky do fondu pre prípad zlyhania pre CCP |   |
| e. Ostatné facility pre CCP |   |
| f. Poskytovanie služieb vyrovnania v súvislosti s centrálne zúčtovanými transakciami |
| g. Štvrťročná priemerná hodnota aktív v úschove  |   |
| h. Mesačná priemerná hodnota aktív v úschove  |   |
|  |  |
| **Oddiel 20 – Položky týkajúce sa zložitosti** | **Hodnota** |
| a. Ukazovateľ OTC derivátov (starý ukazovateľ) |   |
| b. Pomyselná hodnota OTC derivátov vrátane poisťovacích dcérskych spoločností |  |
| (1) Zúčtované prostredníctvom centrálnej protistrany, kde skupina (vrátane poisťovacích dcérskych spoločností) pôsobí ako finančný sprostredkovateľ (časť centrálnej protistrany) |  |
| (2) Zúčtované prostredníctvom centrálnej protistrany, kde skupina (vrátane poisťovacích dcérskych spoločností) pôsobí ako finančný sprostredkovateľ (časť klienta)  |  |
| (3) Zúčtované prostredníctvom centrálnej protistrany, kde skupina (vrátane poisťovacích dcérskych spoločností) pôsobí ako zástupca  |  |
| (4) Zúčtované prostredníctvom centrálnej protistrany, kde skupina (vrátane poisťovacích dcérskych spoločností) obchoduje na vlastný účet |  |
| c. OTC deriváty zaúčtované prostredníctvom centrálnej protistrany (vylúčenie z prechodu na LIBOR) |  |
| d. Štvrťročná priemerná hodnota pomyselnej hodnoty mimoburzových (OTC) derivátov  |  |
| e. Mesačná priemerná hodnota pomyselnej hodnoty mimoburzových (OTC) derivátov  |  |
| f. Štvrťročná priemerná hodnota cenných papierov na obchodovanie a na predaj  |  |
| g. Mesačná priemerná hodnota cenných papierov na obchodovanie a na predaj  |  |
| h. Ukazovateľ aktív 3. úrovne (starý ukazovateľ) |  |
| i. Štvrťročná priemerná hodnota aktív 3. úrovne  |  |
| j. Mesačná priemerná hodnota aktív 3. úrovne  |  |
| k. Aktíva 2. úrovne vrátane poisťovacích dcérskych spoločností |  |
| (1) Aktíva 2. úrovne vrátane poisťovacích dcérskych spoločností, zúčtované prostredníctvom CCP |  |
| (2) Aktíva 2. úrovne vrátane poisťovacích dcérskych spoločností, vyrovnané dvojstranne |  |
| (3) Ďalšie aktíva 2. úrovne vrátane poisťovacích dcérskych spoločností |  |
| l. Priemerná hodnota aktív 2. úrovne vrátane poisťovacích dcérskych spoločností |  |
|  |  |
| **Oddiel 21 – Položky týkajúce sa činností zahŕňajúcich viaceré jurisdikcie** | **Hodnota** |
| a. Ukazovateľ záväzkov zahŕňajúcich viaceré jurisdikcie (starý ukazovateľ) |  |
| (1) Zahraničné záväzky (okrem derivátov a miestnych záväzkov v miestnej mene) |  |
| (2) Všetky zahraničné záväzky voči príslušným úradom zahrnutým v položke 21.a. (1) |  |
| (3) Miestne záväzky v miestnej mene (okrem činnosti týkajúcej sa derivátov) |  |
| b. Miestne záväzky v miestnej mene (vrátane činnosti týkajúcej sa derivátov) |  |
| c. Miestne pohľadávky zahŕňajúce viaceré jurisdikcie v miestnej mene (okrem činnosti týkajúcej sa derivátov) |  |
| d. Miestne pohľadávky zahŕňajúce viaceré jurisdikcie v miestnej mene (vrátane činnosti týkajúcej sa derivátov) |  |
| e. Celkové zahraničné pohľadávky na základe konečného rizika (SRM sa považuje za jedinú jurisdikciu) |  |
| f. Zahraničné derivátové pohľadávky na základe konečného rizika (SRM sa považuje za jedinú jurisdikciu) |  |
| g. Zahraničné záväzky na základe okamžitého rizika vrátane derivátov (SRM sa považuje za jedinú jurisdikciu) |  |
| (1) Zahraničné derivátové záväzky na základe okamžitého rizika (SRM sa považuje za jedinú jurisdikciu) |  |
| h. Miestne pohľadávky zahŕňajúce viaceré jurisdikcie v miestnej mene, okrem činnosti týkajúcej sa derivátov (SRM sa považuje za jedinú jurisdikciu) |  |
| i. Miestne pohľadávky zahŕňajúce viaceré jurisdikcie v miestnej mene vrátane činnosti týkajúcej sa derivátov (SRM sa považuje za jedinú jurisdikciu) |  |
| j. Zahraničné záväzky okrem derivátov a miestnych záväzkov v miestnej mene (SRM sa považuje za jedinú jurisdikciu) |  |
| (1) Všetky zahraničné záväzky voči príslušným úradom zahrnutým v položke 20.j. (SRM sa považuje za jedinú jurisdikciu) |  |
| k. Miestne záväzky v miestnej mene, okrem derivátov (SRM sa považuje za jedinú jurisdikciu) |  |
| l. Miestne záväzky v miestnej mene vrátane derivátov (SRM sa považuje za jedinú jurisdikciu) |  |
| m. Celkové čisté miestne pozície v miestnej mene vrátane derivátov, ak sú čisté kladné |  |
| n. Celkové čisté miestne pozície v miestnej mene vrátane derivátov, ak sú čisté negatívne |  |
| o. Celkové čisté miestne pozície v miestnej mene v krajinách mimo SRM vrátane derivátov, ak sú čisté kladné (SRM sa považuje za jedinú jurisdikciu) |  |
| p. Celkové čisté miestne pozície v miestnej mene v krajinách mimo SRM vrátane derivátov, ak sú čisté negatívne (SRM sa považuje za jedinú jurisdikciu) |  |
| q. Celkové čisté miestne pozície v miestnej mene v krajinách SRM vrátane derivátov (SRM sa považuje za jedinú jurisdikciu) |  |
| r. Pohľadávky v rámci podniku rezervované zahraničnými dcérskymi spoločnosťami  |  |
| s. Pohľadávky v rámci podniku rezervované zahraničnými pobočkami  |  |
| t. Záväzky v rámci podniku rezervované zahraničnými dcérskymi spoločnosťami |  |
| u. Záväzky v rámci podniku rezervované zahraničnými pobočkami  |  |
| v. Štvrťročná priemerná hodnota pohľadávok zahŕňajúcich viaceré jurisdikcie  |  |
| w. Mesačná priemerná hodnota pohľadávok zahŕňajúcich viaceré jurisdikcie  |  |
| x. Štvrťročná priemerná hodnota záväzkov zahŕňajúcich viaceré jurisdikcie  |  |
| y. Mesačná priemerná hodnota záväzkov zahŕňajúcich viaceré jurisdikcie  |  |
|  |  |
| **Oddiel 22 – Pomocné ukazovatele** |  |
| a. Čistý zahraničný príjem (SRM sa považuje za jedinú jurisdikciu) |  |
| b. Počet jurisdikcií (SRM sa považuje za jedinú jurisdikciu) |  |
|  |  |
| ***Kontrolný súhrnný prehľad*** |  |
|  |  |
| **Oddiel 23 – Hodnoty ukazovateľov (revidovaná metodika)** | **Hodnota ukazovateľa vo vykazovanej mene** |
| a. Oddiel 2 – Ukazovateľ celkových expozícií vrátane poisťovacích dcérskych spoločností |  |
| b. Oddiel 3 – Ukazovateľ aktív v rámci finančného systému vrátane poisťovacích dcérskych spoločností |  |
| c. Oddiel 4 – Ukazovateľ záväzkov v rámci finančného systému vrátane poisťovacích dcérskych spoločností |  |
| d. Oddiel 5 – Ukazovateľ zostatku cenných papierov vrátane poisťovacích dcérskych spoločností |  |
| e. Oddiel 6 – Ukazovateľ platobnej činnosti |  |
| f. Oddiel 7 – Ukazovateľ aktív v úschove |  |
| g. Oddiel 8 – Ukazovateľ činnosti upísania |  |
| h. Oddiel 9.c – Čiastkový ukazovateľ objemu obchodovania s pevným výnosom |  |
| i. Oddiel 9.f – Čiastkový ukazovateľ objemu obchodovania s nástrojmi vlastného imania a ostatnými cennými papiermi |  |
| j. Oddiel 10 – Ukazovateľ OTC derivátov vrátane poisťovacích dcérskych spoločností |  |
| k. Oddiel 11 – Ukazovateľ cenných papierov na obchodovanie a na predaj |  |
| l. Oddiel 12 – Ukazovateľ aktív 3. úrovne vrátane poisťovacích dcérskych spoločností |  |
| m. Oddiel 13 – Ukazovateľ pohľadávok zahŕňajúcich viaceré jurisdikcie |  |
| n. Oddiel 14 – Ukazovateľ záväzkov zahŕňajúcich viaceré jurisdikcie |  |
| o. Ostatné oddiely |  |
| (1) Položka 1.a – Všeobecné informácie, ktoré poskytuje orgán dohľadu |  |
| (2) Položka 1.b – Všeobecné informácie, ktoré poskytuje vykazujúca inštitúcia |  |
| (3) Oddiel 15 – Pomocné ukazovatele |  |
| (4) Oddiel 16 – Pomocné položky |  |
| (5) Oddiel 17 – Položky týkajúce sa veľkosti |  |
| (6) Oddiel 18 – Položky týkajúce sa prepojenosti |  |
| (7) Oddiel 19 – Nahraditeľnosť/ položky finančnej infraštruktúry |  |
| (8) Oddiel 20 – Položky týkajúce sa zložitosti |  |
| (9) Oddiel 21 – Položky týkajúce sa činností zahŕňajúcich viaceré jurisdikcie |  |
| (10) Oddiel 22 – Pomocné ukazovatele |  |
|  |  |
| **Oddiel 24 – Hodnoty ukazovateľov (stará metodika)** | **Hodnota ukazovateľa vo vykazovanej mene** |
| a. Oddiel 2 – Ukazovateľ celkových expozícií |  |
| b. Oddiel 18 – Ukazovateľ aktív v rámci finančného systému |  |
| c. Oddiel 18 – Ukazovateľ záväzkov v rámci finančného systému |  |
| d. Oddiel 18 – Ukazovateľ zostatku cenných papierov |  |
| e. Oddiel 6 – Ukazovateľ platobnej činnosti |  |
| f. Oddiel 7 – Ukazovateľ aktív v úschove |  |
| g. Oddiel 8 – Ukazovateľ činnosti upísania |  |
| h. Oddiel 20 – Ukazovateľ OTC derivátov |  |
| i. Oddiel 11 – Ukazovateľ cenných papierov na obchodovanie a na predaj |  |
| j. Oddiel 20 – Ukazovateľ aktív 3. úrovne |  |
| k. Oddiel 13 – Ukazovateľ pohľadávok zahŕňajúcich viaceré jurisdikcie |  |
| l. Oddiel 21 – Ukazovateľ záväzkov zahŕňajúcich viaceré jurisdikcie |  |

1. Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie č. 78/2009/ES (Ú. v. EÚ L 331, 15. 12. 2010, s. 12). [↑](#footnote-ref-2)
2. https://www.eba.europa.eu/risk-analysis-and-data/global-systemically-important-institutions [↑](#footnote-ref-3)